Tekan titi wancine garwa prameswari sekarone mbabarake jabang bayi tinulungan dhukun bayi kang wis khondhang. Mung eloke, jabang bayi mau salah kedaden. Sirahe separo, irung uga tutuke uga separo, tangan lan sikile mung siji, malah palandhungane uga mung separo. Nguningani kahanan mau prameswari loro padha kantaka. Dening si dhukun, bayi mau banjur diwungkus sawungkus endhang nuli binuwang ing sanjabaning baluwarti.